**Taman Jasa Perwira** (Jawi: ‏تامن جاس ڤرويرا‎‎code: ms is deprecated ‎) merupakan kawasan perumahan di Daerah Gombak, Selangor, Malaysia. Secara pentadbirannya, Taman Jasa Perwira merupakan sebuah kawasan petempatan manusia yang terletak di dalam kawasan pentadbiran Mukim Batu, iaitu satu daripada empat mukim dalam Daerah Gombak. Poskod bagi Taman Jasa Perwira ialah 68100 Batu Caves.

Lokasi
------

Taman Jasa Perwira merupakan salah satu kawasan kawasan taman perumahan di negeri Selangor. Taman Jasa Perwira terletak di bahagian tengah negeri Selangor manakala kedudukannya dalam Daerah Gombak, Taman Jasa Perwira terletak di bahagian tengah Daerah Gombak. Antara petempatan yang serantau dengan kawasan Taman Jasa Perwira ialah Taman Selayang Pertama di bahagian barat, Taman Selayang Mulia di bahagian barat daya, Bandar Baru Selayang (Fasa 2A) dan Tanah Gantian Sungai Tua (atau Kampung Sungai Tua Tanah Gantian) di bahagian selatan, dan Taman Jasa Utama di bahagian timur. Taman Jasa Perwira mempunyai poskod tersendiri iaitu 68100 dalam daerah pos Batu Caves.

Sejarah
-------

Pada penghujung Mac 2023, pihak Pengurusan Air Selangor Sdn. Bhd. (lebih dikenali sebagai Air Selangor) telah mengumumkan bahawa kawasan Taman Jasa Perwira merupakan satu daripada 144 buah lokasi di Gombak dan Kuala Lumpur yang mengalami gangguan bekalan air yang tidak berjadual. Hal ini disebabkan oleh kebocoran injap di Warta Lama, Jalan Kuching. Bekalan air pulih di Taman Jasa Perwira pulih sepenuhnya dijangka pada 31 Mac 2023, jam 9.00 pagi waktu tempatan.

Laporan *mStar Online* November 2009 menyatakan bahawa terdapat kemungkinan bahawa bangunan Apartmen Lakeview (*Lakeview Apartment*) di Taman Jasa Perwira bakal runtuh kerana lokasi bangunan apartmen itu terletak di cerun yang mengalami hakisan akibat musim hujan. Masalah ini telah diberitahu kepada pihak pemaju dan akan diatasi secepat mungkin, lapor penduduk setempat.

Pengangkutan
------------

### Pengangkutan awam

Taman Jasa Perwira dihubungkan dengan satu rangkaian pengangkutan awam iaitu bas sahaja. Hanya terdapat perkhidmatan bas Rapid KL sahaja berkhidmat di sekitar Taman Jasa Perwira bagi meningkatkan darjah ketersampaian. Bas Rapid KL laluan 173 iaitu dari Hab Taman Jasa Utama, Gombak ke Lebuh Ampang, Kuala Lumpur dan sebaliknya melewati sekitar Taman Jasa Perwira iaitu di sekitar Persiaran Jasa Utama. Hentian bas yang terhampir dengan Taman Jasa Perwira, yang menyediakan perkhidmatan bas Rapid KL laluan 173 ialah hentian Hab Taman Jasa Utama (kod hentian – SL473) di Taman Jasa Utama.

Kemudahan awam
--------------

Terdapat sebuah surau di sini, Surau An-Nur. Surau ini terletak di bawah kawasan Kariah Masjid Jamiatus Solahiah.

Rujukan
-------

1. 1 2  "Taman Jasa Perwira, Malaysia" (dalam bahasa Inggeris). GeoNames. 9 Januari 2024. Dicapai pada 9 Januari 2024.
2. 1 2  "Pangkalan Data Nama Geografi dan Gazetir Kebangsaan". *MyGeoName* (dalam bahasa Inggeris). Jabatan Ukur dan Pemetaan Malaysia (JUPEM). Dicapai pada 9 September 2022.
3. ↑  Jawatankuasa Nama Geografi Kebangsaan Malaysia. "Laporan Gazetir untuk Negeri Selangor Darul Ehsan". *mygeoname.mygeoportal.gov.my*. Jabatan Ukur dan Pemetaan Malaysia (JUPEM). Dicapai pada 12 Disember 2023.
4. 1 2  "Taman Jasa Perwira, Batu Caves". *postcode.my* (dalam bahasa Inggeris). 19 November 2023. Dicapai pada 19 November 2023.
5. ↑  *Buku panduan sistem poskod kebangsaan*. Kuala Lumpur: Jabatan Perkhidmatan Pos Malaysia. 1985. Dicapai pada 11 Disember 2023 – melalui Google Books.
6. ↑  Mohamad Athir Ismail (29 Mac 2023). "Gangguan bekalan air tidak berjadual di Gombak, Kuala Lumpur". *Utusan Malaysia*. Media Mulia. Dicapai pada 9 Januari 2024.
7. ↑  "'Lakeview Apartment' Mungkin Akan Runtuh". *mStar Online*. Star Media Group. 9 November 2009. Dicapai pada 18 Januari 2024.
8. 1 2  "MyRapid - Bus Kiosk | 173" [MyRapid - Hentian Bas | 173]. *Rapid KL* (dalam bahasa Inggeris). 12 Disember 2023. Dicapai pada 12 Disember 2023.
9. ↑  "Senarai Surau". *e-masjid.jais.gov.my*. Jabatan Agama Islam Selangor. 10 Disember 2023. Dicapai pada 10 Disember 2023.